CELEX: 62014TN0519
Language: hr
Date: 2014-07-10 00:00:00
Title: Predmet T-519/14: Tužba podnesena 10. srpnja 2014. – Grupo Morera & Vallejo i DSA protiv Komisije

8.9.2014   
            
            
               HR
            
            
               Službeni list Europske unije
            
            
               C 303/49
            
         Tužba podnesena 10. srpnja 2014. – Grupo Morera & Vallejo i DSA protiv Komisije
   (Predmet T-519/14)
   2014/C 303/58
   Jezik postupka: španjolski
   
      Stranke
   
   
      Tužitelji: Grupo Morera & Vallejo, SL (Sevilla, Španjolska), DSA, Defensa y Servicios del Asegurado, SA (Sevilla, Španjolska) (zastupnici: E. Navarro Varona, P. Vidal Martínez i G. Canalejo Lasarte, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku na temelju članka 263. UFEU-a s obzirom da se u njoj utvrđuje postojanje državne potpore i nalaže povrat te potpore od ulagača;
            
         
               —
            
            
               podredno, poništi članke 1. i 2. i članak 4. stavak 1. odluke s obzirom da utvrđuju ulagače kao korisnike koji trebaju vratiti navodnu potporu;
            
         
               —
            
            
               podredno, oduzme učinak nalogu za povrat potpore od ulagača iz članaka 4. stavka 1. in fine, jer je u suprotnosti s načelima pravne sigurnosti i legitimnih očekivanja s obzirom da povrat nije mogao biti određen prije objave odluke o pokretanju postupka
            
         
               —
            
            
               podredno, poništi članak 2. odluke i utvrdi da je metodologija određivanja navedene potpore koju ulagači trebaju vratiti, predložena u njezinim člancima 263. i 167., koja se trebala uskladiti uzimajući u obzir određene odbitke, protupravna;
            
         
               —
            
            
               utvrdi nepostojanje ili, alternativno, djelomično poništenje članka 4. stavka 1. odluke kada je riječ o zabrani „prenošenja tereta povrata na druge osobe” s obzirom da to podrazumijeva zauzimanje stajališta o zabrani ili navodnoj ništavosti ugovornih odredbi o pravu regresa od trećih osoba iznosa koje ulagači trebaju naknaditi Španjolskoj, i
            
         
               —
            
            
               naloži Komisiji snošenje troškova.
            
         
      Tužbeni razlozi i glavni argumenti
   
   Tužbeni razlozi i glavni argumenti slični su onima koji su navedeni u predmetima T-401/14, Duro Felguera/Komisija, T-700/13, Bankia/Komisija i T-500/14, Derivados del Flúor/Komisija.